Diari Oficial de la Generalitat Valenciana


Sumari del DOGV 4511, del 30-05-2003 (2003/6083)

ACORD de 16 d'abril de 2002, de la Comissió Territorial d'Urbanisme de València, relatiu a la modificació del PRI del sector Torre En Conill de Bétera.
-------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6083


Data del document
:   16-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Bétera
    * pla d'urbanisme

ACORD de 16 d'abril de 2002, de la Comissió Territorial d'Urbanisme de València, relatiu a la modificació del PRI del sector Torre En Conill de Bétera. [2003/X6083]
  
Vist l'expedient tramés per l'Ajuntament de Bétera, referit a la modificació del PRI del sector Torre En Conill, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 7 d'octubre de 2002. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 20 de gener de 2003.
  
Segon. El projecte consta de memòria justificativa i plànols d'informació i ordenació.
  
Tercer. La modificació afecta una zona edificable de 10.025 m² de superfície, qualificada en el PRI del sector Torre En Conill d'habitatge unifamiliar aïllat de grandària mitjana i proposa la seua adscripció a la qualificació d'habitatge unifamiliar agrupat, es reduïx la superfície de parcel·la edificable i es crea una nova zona verda pública.
  
Es justifica la modificació en essència en el fet d'allunyar l'edificació de la línia d'alta tensió que travessa l'àmbit.
  
La quantificació de la proposta es reproduïx, de forma comparativa amb el planejament vigent, en el quadre següent:
  
 SUPERFÍCIE EDIFICAB. NRE. superficíe
  
 AFECTADA TOTAL HABITATGES EDIFICAB. ZV
  
PRI 10.025 m² 3.007 m² 12 htge. 10.025 m² --------
  
MODIFICACIÓ 10.025 m² 3.007 m² 12 htge. 6.015 m² 4.010 m²
  
Quart. Bétera té un pla general aprovat definitivament per la Comissió Territorial d'Urbanisme en la sessió de 29 de març de 2000.
  
Cinqué. La Comissió Informativa de la Comissió Territorial d'Urbanisme de València, en la sessió realitzada el 10 d'abril de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que establix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. La modificació no afecta l'edificabilitat residencial i la densitat d'habitatges prevists en el PRI del sector Torre En Conill, i s'incrementa la xàrcia secundària prevista, mitjançant la qualificació d'una zona verda de 4.010 m² de superfície.
  
Quart. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 16 d'abril de 2003, acorda:
  
Aprovar definitivament la modificació del PRI del sector Torre En Conill de Bétera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la publicació.
  
Tot això, sense perjuí que es puga interposar qualsevol altre recurs que es considere oportú.
  
València, 16 d'abril de 2003.- El secretari de la Comissió Territorial d'Urbanisme: José Manuel Palau Navarro.